آذربائیجان اور آرمینیا میں ایک بار پھر مسلح جھڑپوں کا آغاز

آذربائیجان اور آرمینیا کے درمیان قرہ باغ کے علاقہ میں ایک بار پھر مسلح جھڑپیں شروع ہوگئی ہیں۔

خبر کا کوڈ: 3994

تاریخ: 14 December 2020 - 16:30

مقدس دفاع نیوز ایجنسی کی رپورٹ کے مطابق، آذربائیجان اور آرمینیا کے درمیان قرہ باغ کے علاقہ میں  ایک بار پھر مسلح جھڑپیں شروع ہوگئی ہیں۔

اطلاعات کے مطابق قرہ باغ میں دونوں ممالک کے درمیان مسلح جھڑپیں شروع ہوئی ہیں جن میں ابتدائی اطلاعات کے مطابق 4 آذری فوجی ہلاک ہوچکے ہیں۔ دونوں ممالک کے درمیان روس کی ثالثی میں جنگ بندی کا معاہدہ ہوا تھا۔

دونوں جانب سے جنگ بندی معاہدے کی خلاف ورزی کے الزامات لگائے گئے ہیں۔ آذر بائیجان کا کہنا ہے کہ قرہ باغ  کا جو علاقہ 10 نومبر کو حاصل کیا تھا وہاں دوبارہ جھڑپ ہوئی ہے جس کے نتیجے میں متعدد فوجی زخمی ہوگئے ہیں۔

آذر بائیجان کی جانب سے بتایا گیا ہے کہ جمعہ اور ہفتے کو جنگ بندی کی خلاف ورزی کرنے والی آرمینیائی فوج کے خلاف آپریشن کیا گیا ہے۔ آرمینیا نے بھی آذر بائیجان پر جنگ بندی کی خلاف ورزی کا الزام عائد کیا ہے۔